Γιώργος Καραδήμος

Ο Γιώργος Καραδήμος (Περιστέρι Αττικής, 7 Οκτωβρίου 1975Γιώργος Καραδήμος - Ελληνική Δισκογραφία) είναι Έλληνας τραγουδιστής, συνθέτης και στιχουργός του έντεχνου και pop/rock τραγουδιού.

 Βιογραφία 
Γεννήθηκε το 1975 στην Αθήνα (Περιστέρι). Σπούδασε δημοσιογραφία αλλά δεν εξάσκησε ποτέ το επάγγελμα καθώς τον κέρδισε το τραγούδι.

 Καριέρα 
Ξεκίνησε την καριέρα του το 1994 συμμετέχοντας στη μουσικοθεατρική παράσταση της Σοφίας Σπυράτου και της ομάδας "Ροές". Το 2001 συμμετείχε στην παράσταση Sold οut του Σταμάτη Κραουνάκη, ως μέλος της ομάδας Σπείρα Σπείρα, καθώς και στην καλοκαιρινή περιοδεία της Άλκηστης Πρωτοψάλτη με την οποία συνεργάστηκε τα επόμενα χρόνια. Έχει επίσης συνεργαστεί και με άλλους καλλιτέχνες όπως Δημήτρης Μητροπάνος,Ελεωνόρα Ζουγανέλη,Μάνος Πυροβολάκης, Μελίνα Ασλανίδου κλπ.

Δισκογραφικά, κυκλοφόρησε το 2004 το πρώτο του CD single με τίτλο Μέσα απ' το τζάμι, ενώ τον Φεβρουάριο του 2007 κυκλοφόρησε το πρώτο του άλμπουμ με τίτλο Φως και βγαίνω. Από το άλμπουμ αυτό ξεχώρισαν το Με πνίγει τούτη η σιωπή, διασκευή τραγουδιού της Μαρινέλλας, όπως και το Σε θέλω εδώ, σε ντουέτο με τη Δήμητρα Γαλάνη, μία διασκευή του ιταλικού Vivo per lei του Αντρέα Μποτσέλι.Την ίδια χρονιά βρέθηκε να τραγουδάει στο πλευρό της Δήμητρας Γαλάνη στην καλοκαιρινή της περιοδεία "Νταμα Κούπα" παρουσιάζοντας και κάποια από τα τραγούδια του δίσκου του.

Το 2010 έθεσε υποψηφιότητα για την εκπροσώπηση της Ελλάδας στον 55ο διαγωνισμό τραγουδιού της Eurovision, με τη μπαλάντα «Πολεμάω».

Τον Απρίλιο του 2010 κυκλοφόρησε το CD "Καλύτερες μέρες" (Universal Music) από το οποίο ξεχώρισαν το ομώνυμο τραγούδι "Καλύτερες μέρες", το "Σ' ένα κόσμο ηλεκτρικό" και το "Πολεμάω", ενώ το ίδιο καλοκαίρι πραγματοποίησε περιοδεία σε όλη την Ελλάδα με τον Θανάση Αλευρά.

Το χειμώνα 2010-11 πρωταγωνίστησε στο γνωστό μιούζικαλ του Jonathan Larsson "Rent" στην Σφεντόνα υποδυόμενος το ρόλο του Roger.

Το 2014 υπέγραψε τη μουσική για το σήριαλ του Αντέννα "Ρουά ματ" με τίτλο «φτάνει να μαι μαζί σου» το οποίο και ερμήνευσε μαζί με τη γνωστή ερμηνεύτρια Ελπίδα σε στίχους Σταυρου Σταύρου.Την ίδια χρονιά υπέγραψε επίσης τη μουσική των τίτλων για το σήριαλ του Αντέννα Κύπρου "Όμικρον θετικό" και πάλι σε στίχους Σταύρου Σταύρου.

Το χειμώνα του 2016 συμμετείχε στην παράσταση της Άλκηστις Πρωτοψάλτη "Παιχνίδι με το χρόνο" που παρουσιάστηκε για 6 παραστάσεις στο Μέγαρο Μουσικής Αθηνών καθώς και στο Μέγαρο Μουσικής Θεσσαλονίκης αλλά και σε καλοκαιρινή περιοδεία σε Ελλάδα και Κύπρο.

Έχει κυκλοφορήσει αρκετά σίνγκλς, πολλά από αυτά με ραδιοφωνική επιτυχία εκ των οποίων και τη διασκευή των Μίμη Πλέσσα-Λευτέρη Παππαδόπουλου «Κι εσύ θα φύγεις» το οποίο και έκανε μεγάλη αίσθηση στα ραδιόφωνα της χώρας με προδιαγραφές να γίνει κλασσικό.Το καλοκαίρι του 2018 κυκλοφόρησε το νέο του σίνγκλ "Λιακάδα" σε δικούς του στίχους και μουσική εγκαινιάζοντας τη συνεργασία του με την Panik oxegen.

Το χειμώνα του 2017 ανέβασε την παράσταση «Λοβboat» στο Σταυρό του Νότου σε επιμέλεια και σκηνοθεσία Πάνου Σουρούνη και το Φεβρουάριο του 2018 υπέγραψε τη
μουσική (σε στίχους Σάνυς Μπαλτζή) στη μεγάλη επιτυχία της Ελεωνόρας Ζουγανέλη «Δεύτερα κλειδιά» ενω τον οκτώβριο της ίδιας χρονιάς κυκλοφορεί το τραγούδι «Δυό ζωές» σε στίχους Λήδας Ρουμάνη και μουσική δική του με τις φωνές της Ελευθερίας Αρβανιτάκη και του Γιάννη Κότσιρα.Το Νοέμβριο του 2019 κυκλοφόρησε το τραγούδι «Έρωτας ή τίποτα» σε στίχους και μουσική Γιώργου Καραδήμου με τη φωνή του Γιάννη Κότσιρα προσθέτοντας ακομη μια επιτυχία για τον ερμηνευτή.

Τον Νοέμβριο του 2020 κυκλοφορεί το νέο του τραγούδι με τίτλο "Να εκδηλωθούμε" σε στίχους Σάννυς Μπαλτζή ενω τον επόμενο χρόνο κυκλοφορεί το τραγούδι «Οι ευάλωτοι» δικούς του στίχους και μουσική.

Το 2022 κυκλοφορεί το τραγούδι ντουέτο με τον Γιάννη Κότσιρα με τίτλο «Είναι αγκαλιές» σε στίχους Οδυσσέα Ιωάννου και δική του μουσική το οποίο αποτελεί προάγγελο του επερχόμενου άλμπουμ απο την Panik Oxygen.
Την ίδια χρονιά θα κυκλοφορήσει την «Επέτειο»,ακόμη ένα ντουέτο αυτη τη φορά με την πρωτοεμφανιζόμενη Εύα Πολιτάκη σε στίχους Ελεάνας Βραχάλη.

Τον Απρίλιο του 2025 κυκλοφορεί το 3ο του άλμπουμ με τίτλο «Ποτέ δεν θα ναι αργά» απο την panik oxygen που συμπεριλαμβάνει 9 τραγούδια,ενα εκ των οποίων η διασκευή στο τραγούδι του Μάνου Λοίζου «Ποιός το ξέρει».

Παραπομπές

 Εξωτερικοί σύνδεσμοι 
Συνέντευξη του Γιώργου Καραδήμου στη Γιούλη Eπτακοίλη (Καθημερινή)

Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Έλληνες στιχουργοί